Holmenkollstafetten 2022

Dato: 14. mai 2022

Årets lag
Bakre rad fra venstre: Kjetil Isaksen, Thomas Nipen, Mathias Nipen, Lewis Blake, Andreas Dobler, Erik Berge, Ivar Seierstad
Framre rad fra venstre: Anbjørn Grindheim, Eldbjørg Moxnes, Louise Oram, Bjørg Jenny Kokkvold Engdahl, Elinah Khasansi Kuya, Ketil Tunheim
Foran: Sven-Arne Alm
Ikke på bildet: Frederik De Roo

Det var en flott dag med strålende sol og litt kald vind. Vi samla oss i resepsjonen for å feste startnummer og vente til det braka løs. Tidlig begynte det å samle seg heiagjenger langs veien. Da de første puljene med løpere begynte å suse forbi Meteorologisk institutt, så var de fleste av oss på vei til våre startstreker. Innen vi selv skulle starte klokka 15:10, så hadde appen til arrangøren begynte å streike, og vi kunne ikke følge med på tidene. Heldigvis så hadde Mathias estimert vekslingstidene våre svært godt, så vi visste når vi skulle være klare.

Vi hadde et veldig dyktig lag i år, og vi hadde også hatt fellestreninger, leda av Mathias Nipen, som ga oss god motivasjon og sterke bein. Det ble et fantastisk løp som holdt til en ny rekord med god margin! Kun 67.17 etter start, så suste Sven-Arne forbi målstreken på Bislett stadion. Med dette slo vi rekorden fra 2010 med hele 6 minutter og 4 sekunder! Det ga oss også en 87. plass (av 1646) i klassen vår, som er første gang vi har vært på topp 100! Av alle 2890 deltakerlag så var vi nummer 204.

Etter stafetten så dro vi til Mela Café i sentrum, hvor vi delte flere flotte mezzah-retter.

Resultater

Laget i år i ettapperekkefølge: Kjetil Isaksen, Lewis Blake, Erik Berge, Ivar Seierstad, Ketil Tunheim, Thomas Nipen, Frederik De Roo, Louise Oram, Anbjørn Grindheim, Mathias Nipen, Eldbjørn Moxnes, Andras Dobler, Elinah Kuya, Bjørg Jenny Engdahl, Sven Arne Alm

Lenke til resultater på nett: https://live.eqtiming.com/56848#result:211216-0-0-1-1-3165

Treningsoppskrift

Noe av suksessoppskrifta for årets løp, var at vi var så godt forberedt. I mars starta vi med ukentlige treninger på mandager. Da løp vi korte intervalløkter hvor vi samla oss i pausene, og dermed kunne alle løpe i sitt eget optimale tempo for treninga. Målet under treninga var å jogge i et jevnt tempo hele veien og ikke løpe så fort at du får melkesyre. Noen av intervallene vi løp, var:

6-8 x 3min, med 90s pause mellom. Litt under 5km-tempo.

4-6 x 4min, med 90s pause mellom.

8-10 x 2min, med 60s pause mellom. Litt under 3km-tempo.

3 x 3min, deretter 3 x 2min, og til slutt 3 x 1min. Mellom 5k og 10k-tempo.

Treningene hadde bra oppmøte og anbefales før holmenkollstafetten, men gjerne hele året også!

Tidligere løp

Holmenkollstafetten 2016
Holmenkollstafetten 2015
Holmenkollstafetten 2014
Holmenkollstafetten 2013
Holmenkollstafetten 2012
Holmenkollstafetten 2011
Holmenkollstafetten 2010